Sarvijoen Kyläyhdistys ry			PÖYTÄKIRJA
Kylätoimikunnan kokous 3/2012
66340 SARVIJOKI			27.03.2012	

Aika	29.02.2012 klo 18.11–20.54
Paikka	Mökki, Sarvijoki 
Läsnä	Veijo Mäki, puheenjohtaja		Tuula Smeds, jäsen
	Jaana Ala-Lahti, sihteeri		Paavo Rätti, jäsen			Reijo Sarvela, jäsen		Sirpa Hill, jäsen, poistui 20.05
Jaana Penttilä, jäsen		Henry Penttilä, valtuutettu
Jaana Fors, jäsen, saapui klo 18.29	Aila Rätti, rahastonhoitaja
			Kari Mäki, kutsuttu paikalle, poistui 19.20		
		
			Poissa	Kirsi Markkila, jäsen
				Anna Liisa Jyrä, jäsen
				Kari Tamssi, jäsen
				Lassi Eskelinen, jäsen
				Arto Ihanamäki, Kolinan edustaja

1. Kokouksen avaus
Puheenjohtaja Veijo Mäki avasi kokouksen klo 18.11

2. Kokouksen laillisuus ja päätösvaltaisuus
Kokous todettiin laillisesti kokoon kutsutuksi ja päätösvaltaiseksi; 7 jäsentä paikalla.

3. Pöytäkirjantarkastajien valinta
Pöytäkirjantarkastajiksi ja ääntenlaskijoiksi valittiin yksimielisesti Paavo Rätti ja Reijo Sarvela.

4. Tilinpäätös
Rahastonhoitaja Aila Rätti kertoi viime vuoden tuloista ja menoista. Hän totesi vuoden 2011 tuloksen olevan miinuksella 3 332,39 euroa. Suurimmat kuluerät vuonna 2011 ovat olleet uima-altaan ja uima-allas alueen kunnostamiseen liittyviä menoja.
Hyväksyttiin ja allekirjoitettiin tuloslaskelma ja tase, rahastonhoitaja toimittaa tarvittavat asiakirjat toiminnantarkastajille, jotta tarkastus on tehtynä vuosikokoukseen mennessä.

5. Sarvijoen kehittämisohjelma
Veijo Mäki on ottanut yhteyttä Markku Karjalaiseen, joka on vetänyt Moderni puukaupunki -hanketta, ja kertonut hänelle, missä tilanteessa hanke tällä hetkellä on. Karjalainen on luvannut ottaa yhteyttä Kurikan kaupunkiin asian tiimoilta, kunhan kylältä vain lähetetään hänelle informaatiota vallitsevasta tilanteesta.
Varapuheenjohtaja Reijo Sarvela on koonnut tilannekatsauksen Sarvijoen puutalohankkeesta ja se luettiin kyläyhdistyksen kokouksessa ääneen. Kirjelmä on tarkoitus lähettää Markku Karjalaiselle ja esitellä Sarvijoen kehittämisyhdistyksen kokouksessa.
Paikalle kutsuttu Kari Mäki kommentoi, että kirjelmä on hyvä, mutta vaatii pelisilmää viedä asiaa eteenpäin. Myös valtuutettu Henry Penttilä totesi, että Sarvelan kirjoittama tilannekatsaus on hyvin koostettu ja esiteltävissä pienin muutoksi sekä Sarvijoen kehittämisryhmälle että Markku Karjalaiselle.
Kokouksessa läsnä olleet totesivat, että kirjelmä piti sisällään oikeita asioita, mutta sisältö vaatii muuttamista virallisempaan muotoon. Puheenjohtaja Veijo Mäki totesi, että välillä on pakko nostaa päätä puskasta, jotta kylä vielä huomataan ja kannatti kirjelmän lähettämistä myös kaupungin päättäjille.
Erityisesti huonona asiana hankkeen etenemisen kannalta pidettiin sitä, ettei puutalohankkeella ole nimetty yhteyshenkilöä, johon kylästä voitaisiin hankkeeseen liittyvien asioiden kanssa ottaa yhteyttä. Kyläyhdistykselle on kuitenkin jo annettu 10 000 euroa, joka on korvamerkittyä rahaa puutaloprojektiin liittyvän omakotitalon suunnittelua varten.
Päätettiin, että sihteeri Jaana Ala-Lahti käy kirjelmän läpi ja tekee siitä uuden version. Puheenjohtaja Veijo Mäki ja varapuheenjohtaja Reijo Sarvela tarkastavat uuden version sisällön ja toimittavat sen eteenpäin.
Kyläyhdistys antoi luvan, että seuraavaan Sarvijoen kehittämisryhmän kokoukseen Veijo Mäen seuraksi lähtee Kari Mäki. Kokouksessa pyritään selvittämään muun muassa se, miten kylälle myönnetty 10 000 euroa tulisi käyttää.

6. Sarvijoen kyläyhdistyksen toimintakertomus 2011
Sihteeri luki ääneen kirjoittamansa vuoden 2011 toimintasuunnitelman. Päätettiin, että tekstiin tehdään joitakin lisäyksiä ja muutoksia. Sihteeri tekee muutokset ja lähettää vielä uuden version sähköpostitse kaikille jäsenille. 

7. Sarvijoen kyläyhdistyksen toimintasuunnitelma vuodelle 2012 
Sihteeri luki ääneen Sarvijoen kyläyhdistyksen toimintasuunnitelman vuodelle 2012. Toimintasuunnitelma hyväksyttiin muutoin, mutta kohtaan Toiminta/Tavoitteet lisättiin vielä ”sekä muuta mahdollista kylää kehittävää toimintaa”.

8. Muut asiat
Kyläläiset ovat ottaneet yhteyttä kyläyhdistyksen puheenjohtaja Veijo Mäkeen, että Telosenjärvestä tehtäisiin virkistysalue. Valtuutettu Henry Penttilä tiesi, että asiaa on yritetty viedä eteenpäin jo aiemmin muun muassa metsästysmiesten keskuudessa. Ongelmana on ollut se, että maanomistajilta on saatava suullinen lupa siitä, ettei heitä haittaa vedenpinnan nousu metsien alueelle. Sarvijoen kyläyhdistys suhtautuu asiaan myönteisesti, mutta ei ota tällä hetkellä asiaan sen enempää kantaa.

9. Seuraava kokous
Seuraava kokous on Sarvijoen kyläyhdistyksen vuosikokous Sarvijoen koululla 28.3.2012 klo 18 alkaen.

10. Kokouksen päättäminen
Puheenjohtaja päätti kokouksen kello 20.54

______________________________________	____________________________________
Veijo Mäki				Jaana Ala-Lahti

______________________________________	____________________________________
Paavo Rätti				Reijo Sarvela